open-index/open-wikipedia-markdown huggingface dataset:
อายุรเวทวิทยาลัย

**อายุรเวทวิทยาลัย** เป็นชื่อโรงเรียนซึ่งเปิดสอนในหลักสูตรแพทย์แผนไทยประยุกต์แห่งแรกของประเทศไทย มีชื่อเต็มๆ ว่า "อายุรเวทวิทยาลัย (ชีวกโกมารภัทจจ์) ในพระบรมราชูปถัมภ์สมเด็จพระเทพรัตนราชสุดาฯ" ได้รับการก่อตั้งโดยศาสตราจารย์นายแพทย์อวย เกตุสิงห์ อดีตคณบดีคณะแพทยศาสตร์ศิริราช ทั้งนี้ ศ.นพ.อวย เล็งเห็นว่าแพทย์แผนไทยมีข้อดีมากมายโดยเฉพาะวิธีการรักษา แต่ยังบกพร่องตรงการวินิจฉัยโรคซึ่งยังไม่เป็นวิทยาศาสตร์ ทำให้บางครั้งมีการวินิจฉัยผิดพลาดส่งผลถึงการรักษาและไม่ได้รับความเชื่อถือจากคนไข้ จึงได้ก่อตั้งมูลนิธิฟื้นฟูส่งเสริมการแพทย์ไทยเดิม ขึ้นเมื่อวันที่ 6 ตุลาคม พ.ศ. 2523 และได้ก่อตั้งอายุรเวทวิทยาลัย (ชีวกโกมารภัจจ์) ขึ้นที่หน้าวัดบวรนิเวศ ในปี พ.ศ. 2525 เปิดสอนหลักสูตรแพทย์แผนไทยประยุกต์ในระดับประกาศนียบัตรวิชาชีพชั้นสูง (ปวส.) 3 ปี รับนักเรียนทั้งที่จบม.6 และผู้ที่จบปริญญาตรีมาแล้วเข้ารับการศึกษาในวิชาหลักทางด้านการแพทย์แผนโบราณของไทย ทั้งทางเวชกรรม เภสัชกรรม และผดุงครรภ์ ผสมผสานกับพื้นฐานการแพทย์แผนปัจจุบัน ได้แก่ กายวิภาคศาสตร์ สรีรวิทยา พยาธิวิทยา จุลชีววิทยา ปรสิตวิทยา ชีวเคมี ฯลฯ  ต่อมา วัดบวรฯ ขอพื้นที่ตั้งโรงเรียนคืน มูลนิธิฟื้นฟูส่งเสริมการแพทย์ไทยเดิมจึงมีมติให้ย้ายโรงเรียนไปยังสถานที่ตั้งใหม่ ณ โรงเรียนสวนบัว ซ.ราชครู เนื่องจากโรงเรียนอายุรเวทฯ มีการบริหารงานในรูปมูลนิธิเอกชนไม่ได้รับการสนับสนุนจากภาครัฐ 

หลัง ศ.นพ.อวย ถึงแก่กรรมในปี พ.ศ. 2533 ปัญหาต่างๆ ก็ตามมา โดยเฉพาะทางด้านการเงิน คณะกรรมการมูลนิธิฟื้นฟูส่งเสริมการแพทย์ไทยเดิมจึงมีนโยบายร่วมมือกับสถาบันการศึกษาอื่นๆ ปรับหลักสูตรแพทย์แผนไทยประยุกต์จากระดับปวส. เป็นหลักสูตรปริญญาตรีตามความต้องการของตลาดแรงงาน ในช่วงเดียวกันนี้ได้เกิดกระแสความตื่นตัวด้านแพทย์แผนไทย และอายุรเวทวิทยาลัยเป็นสถานการศึกษาขั้นสูงทางด้านแพทย์แผนไทยประยุกต์แห่งแรกและแห่งเดียวซึ่งมีความพร้อมทางด้านทรัพยากรทั้งอาจารย์ ตำรับตำรา เครื่องผลิตยา และองค์ความรู้ จึงมีหลายสถาบันได้เข้ามาทาบทามเข้าไปร่วมกันจัดตั้งคณะ อาทิ คณะการแพทย์แผนตะวันออก มหาวิทยาลัยรังสิต คณะแพทยศาสตร์ มหาวิทยาลัยธรรมศาสตร์ แต่มูลนิธิฟื้นฟูส่งเสริมการแพทย์ไทยเดิมมีมติให้โอนโรงเรียนอายุเวทฯ ไปเป็นสาขาวิชาแพทย์แผนไทยประยุกต์ในคณะแพทยศาสตร์ศิริราชพยาบาล ในปี พ.ศ. 2545 

หลักจากเปิดรับนักศึกษาหลักสูตร ปวส.มาได้ทั้งหมด 20 รุ่น กว่า 700 คน ปัจจุบัน สถานที่ตั้งโรงเรียนอายุรเวทที่โรงเรียนสวนบัว ซ.ราชครู เป็นที่ตั้งของสมาคมแพทย์อายุรเวทแผนไทยประยุกต์ฯ และคลินิกแพทย์แผนไทยประยุกต์รับรักษาคนไข้ทั่วไปบริหารโดยสมาคมฯ ส่วนโรงงานผลิตยาและห้องสมุดซึ่งมีตำราเก่าแก่ด้านการแพทย์แผนไทยมากมายถูกโยกย้ายไปอยู่ที่สถานการแพทย์แผนไทยประยุกต์ คณะแพทยศาสตร์ศิริราชพยาบาล มหาวิทยาลัยมหิดล

หมวดหมู่:การแพทย์แผนโบราณ
หมวดหมู่:แพทยศาสตร์
ภาษาไซซิยัต

**ภาษาไซซิยัต**เป็นภาษาของชาวไซซิยัต ชนพื้นเมืองในไต้หวัน เป็นภาษาตระกูลออสโตรนีเซียน สาขาเกาะฟอร์โมซา มีผู้พูดราว 4,750 คน บริเวณที่มีผู้พูดอยู่ทางตะวันตกเฉียงเหนือของไต้หวัน ระหว่างเขตของผู้พูดภาษาฮากกากับผู้พูดภาษาอตายัลในเขตภูเขา 
	
ปัจจุบันชาวไซซิยัตรุ่นใหม่กว่าพันคนไม่ใช้ภาษาไซซิยัตแต่หันไปพูดภาษาฮากกาหรือภาษาอตายัลแทน ชาวไซซิยัตจำนวนมากพูดได้ทั้งภาษาไซซิยัต ภาษาอตายัล ภาษาจีนกลาง และบางครั้งพูดภาษาจีนฮกเกี้ยนได้ด้วย ทำให้ภาษาไซซิยัตมีความเสี่ยงที่จะกลายเป็นภาษาตาย

## อักขรวิธี

* a - [ä]
* ae - [æ]
* b - [β]
* e - [ə]
* ng - [ŋ]
* oe - [œ]
* s - [s/θ]
* S - [ʃ]
* y - [j]
* z - [z/ð]
* ' - [ʔ]

* aa/aː - [aː]
* ee/eː - [əː]
* ii/iː - [iː]

## อ้างอิง

### ผลงานอ้างอิง

* 
* 

### อ่านเพิ่ม

* 
* 

## แหล่งข้อมูลอื่น
* Yuánzhùmínzú yǔyán xiànshàng cídiǎn 原住民族語言線上詞典  – Saisiyat search page at the "Aboriginal language online dictionary" website of the Indigenous Languages Research and Development Foundation
* Saisiyat teaching and leaning materials published by the Council of Indigenous Peoples of Taiwan  
* Saisiyat translation of President Tsai Ing-wen's 2016 apology to indigenous people  – published on the website of the presidential office

หมวดหมู่:ภาษาในไต้หวัน
คณะนิเทศศาสตร์ มหาวิทยาลัยสยาม

**คณะนิเทศศาสตร์ มหาวิทยาลัยสยาม** ก่อตั้งขึ้นเมื่อปี พ.ศ. 2532 เป็นคณะลำดับที่ 6 ของมหาวิทยาลัยสยาม โดยมี อาจารย์ประธาน รังสิมาภรณ์ เป็นคณบดี

เปิดสอนทั้งสิ้น 6 สาขาวิชา ได้แก่ หนังสือพิมพ์และสิ่งพิมพ์, การประชาสัมพันธ์, การโฆษณา, สื่อดิจิทัล, วิทยุ โทรทัศน์ ภาพยนตร์ และศิลปะการแสดง โดยนักศึกษาต้องผ่านการเรียน ซึ่งประกอบด้วยวิชาหลักต่าง ๆ จำนวน 141 หน่วยกิต และวิชาเลือกเสรีจำนวน 3 หน่วยกิต และต้องผ่านการฝึกงานติดต่อกันไม่ต่ำกว่า 200 ชั่วโมง จึงจะสำเร็จหลักสูตร ใช้เวลาเรียน 4 ปี

ต่อมา มี รศ.ดร.จำนง วิบูลย์ศรี เป็นคณบดี โดยดำรงตำแหน่งมาตั้งแต่ปี พ.ศ. 2544-พ.ศ. 2551

ปัจจุบัน มี รศ.ดร.ศิริชัย ศิริกายะ เป็นคณบดี โดยเข้ารับตำแหน่งในภาคการศึกษาที่ 2/2551 ปี พ.ศ. 2551

**ศิษย์เก่าที่มีชื่อเสียง** ได้แก่

* น.ส.ปุณยวีร์ สุขกุลวรเศรษฐ์ หรือ อรปรียา หุ่นศาสตร์ ผู้ประกาศข่าวช่อง 3
* น.ส.บุญญิตา งามศัพพศิลป์ อดีตผู้ประกาศข่าวบันเทิงสถานีโทรทัศน์ทีไอทีวี,บรรณาธิการข่าวบันเทิง รายการ 360 องศา บริษัท มีเดียสตูดิโอ จำกัด
* น.ส.ประไพพรรณ เส็งประเสริฐ อดีตส.ส.จังหวัดราชบุรี พรรคประชาธิปัตย์ และ อดีตส.ส.บัญชีรายชื่อ พรรคไทยรักไทย
* นายเอก ฮิมสกุล แฟนพันธุ์แท้ฟุตบอลโลก พิธีกรรายการโทรทัศน์ และผู้บรรยายกีฬา
* นายวริษฐ์ ทิพโกมุท (ต๊ะ) นักแสดงสังกัดสถานีโทรทัศน์ไทยทีวีสีช่อง 3
* นายพศุตม์ บานแย้ม (อาร์ต) นักแสดงสังกัดสถานีโทรทัศน์ไทยทีวีสีช่อง 3
* น.ส.ธนิดา ธรรมวิมล (ลูกตาล) (**รู้จักในนาม** : ดา เอ็นโดรฟิน) นักร้องสังกัดจีเอ็มเอ็ม แกรมมี่
* น.ส.อรวิสา ทิวไผ่งาม (กุ๊กไก่) นักแสดงสังกัดสถานีโทรทัศน์สีกองทัพบกช่อง 7

## อ้างอิง
* ประวัติคณะ 

## แหล่งข้อมูลอื่น
* เว็บไซต์คณะ 

นิเทศศาสตร์
สยาม
วิสุทธิ์ ชูวัฒนะ

**วิสุทธิ์ ชูวัฒนะ** หรือ นายวิรัตน์ ศรีนวลจันทร์ ชาวจังหวัดสระแก้ว สถิติการชก 40 ครั้ง  ชนะ 28 (น็อค 16) แพ้ 12
## เกียรติประวัติ
* แชมป์ภาคฯรุ่นแบนตัมเวท 
** ชิง 7 เมษายน 2537 ชนะคะแนน อัสซา นูดิน () ที่ เวทีมวยราชดำเนิน
** เสียแชมป์ 4 กุมภาพันธ์ 2538 แพ้คะแนน หลักหิน ซีพียิม ที่ ห้องส่ง ททบ. 5

## อ้างอิง
* สถิติการชก 

หมวดหมู่:นักมวยสากลชาวไทยรุ่นแบนตัมเวท
หมวดหมู่:นักกีฬาจากจังหวัดสระแก้ว
หมวดหมู่:แชมป์ OPBF
ฟิสิกส์โมเลกุล

**ฟิสิกส์โมเลกุล** เป็นศาสตร์ของฟิสิกส์ที่ศึกษา คุณสมบัติพื้นฐานทางกายภาพที่เกี่ยวข้องกับ โมเลกุล (โครงสร้างที่ประกอบไปด้วยอะตอมมากกว่าหนึ่งตัว) เช่น การศึกษาชั้นพลังงานที่มีในโมเลกุล, สถิติทางควอนตัมของโมเลกุล, พันธะระหว่างอะตอมที่ประกอบกันเป็นโมเลกุล, การทำปฏิกิริยาระหว่างโมเลกุลกับอะตอม, โมเลกุลกับโมเลกุล และ โมเลกุลกับแสง

ฟิสิกส์ระดับโมเลกุลคือการศึกษาคุณสมบัติทางกายภาพของโมเลกุลพันธะเคมีระหว่างอะตอมตลอดจนการ เปลี่ยนแปลงของโมเลกุล เทคนิคการทดลองที่สำคัญที่สุดคือ สเปกโทรสโกปีประเภทต่าง ๆ นอกจากนี้ยังใช้การกระเจิง สาขานี้มีความสัมพันธ์อย่างใกล้ชิดกับฟิสิกส์อะตอมและคาบเกี่ยวกันอย่างมากกับเคมีเชิงทฤษฎี เคมีกายภาพ และฟิสิกส์เคมี

นอกเหนือจากสถานะการกระตุ้นทางอิเล็กทรอนิกส์ซึ่งทราบจากอะตอมแล้ว โมเลกุลยังแสดงโหมดการหมุนและการสั่นสะเทือนซึ่งมีระดับพลังงานเป็นเชิงปริมาณ ความแตกต่างของพลังงานที่เล็กที่สุดมีอยู่ระหว่างสถานะการหมุนที่แตกต่างกัน: สเปกตรัมการหมุนบริสุทธิ์อยู่ในขอบเขตอินฟราเรดไกล (ความยาวคลื่นประมาณ 30 - 150 ไมโครเมตร) ของสเปกตรัมแม่เหล็กไฟฟ้า สเปกตรัมสั่นสะเทือนอยู่ในอินฟราเรดใกล้ (ประมาณ 1 - 5 ไมโครเมตร) และสเปกตรัมที่เกิดจากการเปลี่ยนภาพทางอิเล็กทรอนิกส์ส่วนใหญ่อยู่ในบริเวณที่มองเห็นได้และรังสีอัลตราไวโอเลตจากการวัดคุณสมบัติสเปกตรัมการหมุนและการสั่นสะเทือนของโมเลกุลเช่นระยะห่างระหว่างนิวเคลียสสามารถคำนวณได้เฉพาะ

แง่มุมที่สำคัญอย่างหนึ่งของฟิสิกส์ระดับโมเลกุลคือ ทฤษฎีการโคจรของอะตอมที่สำคัญในด้านฟิสิกส์อะตอมขยายไปสู่ทฤษฎีการโคจรของโมเลกุล 

หมวดหมู่:ฟิสิกส์
หมวดหมู่:ฟิสิกส์โมเลกุล
ฟิสิกส์ทัศนศาสตร์

**ฟิสิกส์ทัศนศาสตร์** หรือ **ฟิสิกส์ของแสง** เป็นศาสตร์ของฟิสิกส์ที่ศึกษา คุณสมบัติพื้นฐานทางกายภาพที่เกี่ยวข้องกับ แสง เช่น การแทรกสอด และ การเลี้ยวเบนของแสง ปฏิกิริยาระหว่างแสง กับ อะตอม สถิติทางควอนตัมของแสง

ฟิสิกส์ทัศนศาสตร์ สามารถถูกแบ่งออกได้เป็น 2 แขนง ขึ้นกับวิธีที่ใช้อธิบาย คือ

* ทัศนศาสตร์ หรือ ทัศนศาสตร์ดั้งเดิม (optics หรือ classical optics) 
* ทัศนศาสตร์เชิงควอนตัม (quantum optics)

หมวดหมู่:ฟิสิกส์
หมวดหมู่:ทัศนศาสตร์
ชิลเบร์ตู ซิลวา

**ชิลเบร์ตู อาปาเรซีดู ดา ซิลวา** () เป็นนักฟุตบอลชาวบราซิล เคยเล่นในตำแหน่งกองกลางตัวรับ ปัจจุบันเลิกเล่นฟุตบอลอาชีพแล้ว

## ประวัติ
ชิลเบร์ตูเกิดที่เมืองลาโกอาดาปราตา () รัฐมีนัชเจไรช์ ประเทศบราซิล โดยเริ่มต้นอาชีพค้าแข้งกับสโมสรอัตเลชีกูมีเนย์รูในประเทศบ้านเกิด สร้างชื่อในตำแหน่งกองกลางตัวรับ จนกระทั่งได้ติดทีมชาติบราซิลเข้าร่วมการแข่งขันฟุตบอลโลกในปี ค.ศ. 2002 ที่ประเทศเกาหลีใต้และญี่ปุ่น ซึ่งในท้ายที่สุด เขาก็ได้ครองตำแหน่งแชมป์โลกในครั้งนั้นสำเร็จ โดยได้ลงเล่นเป็นตัวจริงในรอบชิงชนะเลิศ เอาชนะทีมชาติเยอรมนีไป 2 ประตูต่อ 0

ภายหลังได้แชมป์ฟุตบอลโลกร่วมกับทีมชาติ ชิลเบร์ตูก็ได้ย้ายเข้าร่วมทีมอาร์เซนอลในปีนั้น และได้กลายเป็นกำลังหลักในแดนกลางของทีมอย่างรวดเร็ว ด้วยฟอร์มได้อย่างสม่ำเสมอ คงเส้นคงวา บางครั้งเมื่อยามจำเป็น ยังสามารถถอยลงไปรับตำแหน่งกองหลังตัวกลางได้ นอกจากนั้นยังรับหน้าที่เป็นมือสังหารจุดโทษและรั้งตำแหน่งรองกัปตันของสโมสรมาจนถึงปัจจุบัน 

ในปี ค.ศ. 2007 ชิลเบร์ตูยังได้ครองแชมป์โกปาอาเมริการ่วมกับทีมชาติบราซิลอีกหนึ่งรายการ ด้วยการเอาชนะทีมชาติอาร์เจนตินาไปในรอบชิงชนะเลิศที่ประเทศเวเนซุเอลา 3 ประตูต่อ 0 หลังจากนั้นชิลเบร์ตูได้ย้ายไปเล่นให้กับทีมพานาทีไนคอสในประเทศกรีซ
## อ้างอิง

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในพรีเมียร์ลีก
หมวดหมู่:บุคคลจากรัฐมีนัชเจไรช์
หมวดหมู่:กองกลางฟุตบอล
หมู่เกาะเคย์แมน

**หมู่เกาะเคย์แมน** () เป็นอาณานิคมโพ้นทะเลของสหราชอาณาจักรซึ่งตั้งอยู่ในทะเลแคริบเบียนฝั่งตะวันตก ประกอบด้วยเกาะแกรนด์เคย์แมน เกาะเคย์แมนแบร็กและเกาะลิตเทิลเคย์แมน ตั้งอยู่บริเวณทางใต้ของคิวบา ทางตะวันออกเฉียงเหนือของคอสตาริกา ทางเหนือของปานามา ตะวันออกของเม็กซิโกและตะวันตกเฉียงเหนือของจาเมกา มีประชากรราว  มีเมืองหลวงคือจอร์จทาวน์ ดินแดนแห่งนี้ถือเป็นศูนย์กลางทางการเงินในภูมิภาคแคริบเบียน

## การเมืองการปกครอง
### นิติบัญญัติ

### บริหาร

### ตุลาการ

อำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก (Eastern Caribbean Supreme Court)

## ดูเพิ่ม
* หมู่เกาะบริติชลีเวิร์ด
* หมู่เกาะลีเวิร์ด
* หมู่เกาะเวอร์จิน
* ทะเลแคริบเบียน

## อ้างอิง

## แหล่งข้อมูลอื่น

* รัฐบาลหมู่เกาะเคย์แมน
* การท่องเที่ยวแห่งหมู่เกาะเคย์แมน
* Cayman Travel Guide
* 
* Cayman Islands Film Commission 
* 
* Cayman Islands from *[[UCB Libraries]] GovPubs*.
* 

หมวดหมู่:ดินแดนโพ้นทะเลของบริเตน

หมวดหมู่:เกาะในทะเลแคริบเบียน
หมวดหมู่:เกรตเตอร์แอนทิลลีส
หมวดหมู่:รัฐและดินแดนที่ก่อตั้งในปี พ.ศ. 2505
แฟลชแมน (แก้ความกำกวม)

**แฟลชแมน** สามารถหมายถึง

* แฟลชแมน (ร็อคแมน) ตัวละครในเกมและการ์ตูนเรื่อง ร็อคแมน
* โชวชินเซย์ แฟลชแมน ขบวนการนักสู้ลำดับที่ 10
การปักธงที่อิโอจิมะ

[thumb|right|250px|'''การปักธงที่อิโอจิมะ''' ภาพโดย [โจ โรเซนธัล ช่างภาพจากสำนักข่าวเอพี]]
[thumb|ภาพลายเส้นสำหรับการระบุตัวบุคคลในภาพ "การปักธงที่อิโอจิมะ" (จากซ้าย) [ไอรา เฮยส์, แฟรงคลิน เซาส์เลย์ (†), ไมเคิล สแตรง (†), เรเน่ แก็กนอน, จอห์น แบรดลีย์, ฮาร์ลอน บล็อก (†)(†) = ตายในการรบที่อิโอโต]]

[right|thumb|150px|การปักธงที่อิโอจิมะครั้งแรก ถ่ายโดย [หลุยส์ อาร์. โลเวอรี บุคคลในภาพประกอบด้วย ร้อยโท แฮโรลด์ จี. ชเรียร์, สิบเอก เออร์เนสต์ ไอ. โทมัส จูเนียร์ (นั่ง), สิบตรีกองประจำการ เจมส์ มิเชลส์ (นั่งหน้าถือปืนคาร์บิน), สิบเอก เฮนรี โอ. แฮนเซน (ยืน สวมหมวกแก๊ป), สิบโท ชาร์ลส์ ดับบลิว. ลินด์เบิร์ก (ยืนขวาสุด) อย่างไรก็ตาม สิบตรีกองประจำการ เรย์มอนด์ จาคอบ ได้โต้แย้งการระบุตัวบุคคลในภาพดังกล่าว และยืนยันว่าการระบุบุคคลในภาพควรเป็นดังนี้ : สิบตรีกองประจำการ เจมส์ โรบีสัน (มุมล่างซ้าย), สิบตรีกองประจำการ เรย์มอนด์ จาคอบ (ยืนแบกวิทยุสื่อสาร), ร้อยโท แฮโรลด์ จี. ชเรียร์ (นั่งด้านหลัง ขาของพลฯ เรย์มอนด์), สิบเอก เฮนรี โอ. แฮนเซน (สวมหมวกแก๊ป), ไม่ทราบ (มือจับคันธงด้านล่าง), สิบเอก เออร์เนสต์ ไอ. โทมัส จูเนียร์ (หันหลังให้กล้อง), พลฯ เสนารักษ์ จอห์น แบรดลีย์ (สวมหมวกเหล็ก ยืนอยู่เหนือสิบเอกเออร์เนสต์), สิบตรีกองประจำการ เจมส์ มิเชลส์ (นั่งหน้าถือปืนคาร์บิน), สิบโท ชาร์ลส์ ดับบลิว. ลินด์เบิร์ก (อยู่เหนือสิบตรีฯ เจมส์ มิเชลส์)]]

**การปักธงที่อิโอจิมะ** () เป็นชื่อของภาพถ่ายประวัติศาสตร์ที่มีชื่อเสียงที่สุดในยุทธการที่อิโอโต บนเกาะอิโอโต (มักเรียกอีกชื่อว่า อิโอจิมะ) ถ่ายเมื่อวันที่ 23 กุมภาพันธ์ พ.ศ. 2488 โดย โจ โรเซนธัล ช่างภาพจากสำนักข่าวเอพี ภาพนี้เป็นภาพเหตุการณ์ที่ทหารนาวิกโยธินสหรัฐอเมริกา 5 นาย และทหารเรือเสนารักษ์ 1 นาย กำลังช่วยกันปักธงชาติสหรัฐอเมริกาเหนือยอดเขาสุริบาชิ ซึ่งเป็นจุดที่สูงที่สุดของเกาะอิโอโต

ภาพดังกล่าวนี้ได้รับการกล่าวขวัญอย่างมากในสหรัฐอเมริกาและมีการตีพิมพ์ซ้ำหลายครั้ง ทั้งยังได้รับรางวัลพูลิตเซอร์ในปีเดียวกันอีกด้วย ซึ่งต่อมาภาพนี้ก็ได้กลายเป็นสัญลักษณ์อย่างหนึ่งที่ทำให้คนนึกถึงสงครามโลกครั้งที่ 2 และอาจเป็นภาพที่ถูกตีพิมพ์ซ้ำมากที่สุดตลอดกาลอีกด้วย

ทหารทั้ง 6 คนที่ช่วยกันปักธงในภาพนี้ มี 3 คน (แฟรงคลิน เซาส์เลย์, ฮาร์ลอน บล็อก, และ ไมเคิล สแตรง) ได้เสียชีวิตในการรบที่อิโอโตในช่วงต่อมา ส่วนอีก 3 คนที่เหลือ (จอห์น แบรดลีย์, เรเน่ แก็กนอน, และ ไอรา เฮยส์) ก็กลายเป็นผู้มีชื่อเสียงขึ้นมาจากภาพดังกล่าว ซึ่งต่อมาภาพนี้ได้ถูกนำมาใช้เป็นต้นแบบของอนุสาวรีย์ทหารนาวิกโยธินสหรัฐอเมริกาที่สุสานแห่งชาติอาร์ลิงตัน รัฐเวอร์จิเนีย ประเทศสหรัฐอเมริกา

## อ้างอิง

หมวดหมู่:ธงในศิลปะ
หมวดหมู่:สัญลักษณ์ประจำชาติสหรัฐ
หมวดหมู่:สงครามโลกครั้งที่สอง
หมวดหมู่:สงครามแปซิฟิก
หมวดหมู่:ยุทธการที่อิโอโต
โกลด อัศวินแห่งฟอร์แบ็ง

thumb|เชอวาเลีย เดอ ฟอบัง ในเครื่องแต่งกายแบบขุนนางสยาม ที่ตำแหน่ง "ออกพระศักดิสงคราม"
**โกลด เดอ ฟอร์แบ็ง-การ์ดาน** () หรือที่คนไทยรู้จักในชื่อ **เชอวาลีเย เดอ ฟอบัง** หรือ **อัศวินแห่งฟอร์แบ็ง** () เป็นนายทหารเรือ ขุนนาง และนักการทูตชาวฝรั่งเศส จากปี พ.ศ. 2228 ถึง 2231 เขาเป็นผู้นำคณะทูตไปยังกรุงศรีอยุธยา เขาได้รับตำแหน่งเป็นเจ้าเมืองบางกอกและเป็นแม่ทัพในกองทัพสยาม และออกจากสยามไม่นานก่อนที่สมเด็จพระนารายณ์มหาราชจะประชวรและถูกโค่นราชบัลลังก์ในการปฏิวัติสยาม พ.ศ. 2231 เมื่อกลับมายังยุโรป เขาได้เข้าร่วมในสงครามเก้าปีและสงครามสืบราชบัลลังก์สเปน

## ประวัติ
โกลด เดอ ฟอร์แบ็ง เกิดในหมู่บ้านการ์ดาน ในแคว้นพรอว็องส์ ในฐานะสมาชิกของตระกูลที่ก่อตั้งขึ้นในเมืองมาร์เซย์ในศตวรรษที่ 14 ต่อมา ตระกูลก็แตกออกเป็นหลายสาขา โดยโกลด เดอ ฟอร์แบ็ง อยู่ในตระกูลฟอร์แบ็ง การ์ดาน ซึ่งเป็นตระกูลสาขาที่โด่งดังที่สุด

ในวัยเด็ก เขาเป็นเอาแต่ใจตัวเองจึงหนีออกจากบ้าน และด้วยอิทธิพลของลุง เขาจึงได้เข้าเป็นทหารเรือและเข้าร่วมการรบครั้งแรกในปี ค.ศ. 1675 เขาได้ลาออกจากกองทัพเรือและเข้าเป็นทหารเสืออยู่ชั่วระยะเวลาหนึ่ง ที่นั่น เขาได้สังหารเชอวาลีเย เดอ กูร์ดงในการดวล และถูกตัดสินประหารชีวิต เขาขอพระราชทานอภัยโทษและกลับเข้ากองทัพเรือโดยใช้ชื่อเดียวกับพี่ชายของเขา

เขารับราชการภายใต้การนำของเคานต์แห่งเอสเตรในช่วงสงครามในอเมริกา และภายใต้การนำของดูเคนส์แห่งแอลเจียร์ในปี ค.ศ. 1683 โดยในทุกครั้งเขาแสดงให้เห็นถึงความกล้าหาญของเขา

### แม่ทัพเรือแห่งสยาม
เหตุการณ์ที่น่าจดจำที่สุดในชีวิตของเขาคือภารกิจในการไปสยาม คอนสแตนติน ฟอลคอน หรือออกญาวิชาเยนทร์ ขุนนางชาวกรีกที่มีอิทธิพลและทรงอำนาจมากที่สุดในสมัยนั้น เป็นผู้แนะนำศาสนาคริสต์และอารยธรรมยุโรปให้สมเด็จพระนารายณ์มหาราชได้รู้จัก และสมเด็จพระนารายณ์มหาราชได้ทรงส่งคณะทูตไปเฝ้าพระเจ้าหลุยส์ที่ 14ที่พระราชวังแวร์ซาย เพื่อเป็นการตอบแทน พระเจ้าหลุยส์ที่ 14 จึงทรงส่งคณะทูตฝรั่งเศสมายังกรุงศรีอยุธยา โดยฟอร์แบ็งได้ร่วมเดินทางกับเชอวาลีเย เดอ โชมง ซึ่งมียศเป็นพันตรีบนเรือชื่อ *อัวโซ*

## บันทึก

## อ้างอิง
*
* 

**แหล่งที่มา**
* 

หมวดหมู่:บุคคลที่เกิดในปี พ.ศ. 2199
หมวดหมู่:ทหารชาวฝรั่งเศส
หมวดหมู่:บุคคลในประวัติศาสตร์กรุงศรีอยุธยา
หมวดหมู่:ขุนนางในสมัยราชวงศ์ปราสาททอง
หมวดหมู่:ชาวต่างชาติในกรุงศรีอยุธยา
หมวดหมู่:บรรดาศักดิ์ชั้นพระ
หมวดหมู่:บุคคลจากจังหวัดบุช-ดูว์-โรน
หมวดหมู่:บุคคลที่เสียชีวิตในปี พ.ศ. 2276
พระนครหลวง

**พระนครหลวง** อาจหมายถึง
* เมืองหลวง
* ปราสาทนครหลวง จังหวัดพระนครศรีอยุธยา
* เมืองพระนคร หรือ อังกอร์ ประเทศกัมพูชา
ธรรมทาน

**ธรรมทาน** หมายถึงการให้อะไรก็ตามที่ไม่ใช่วัตถุสิ่งของ เช่น การให้ความรู้ ให้อภัย ให้สติ ให้ข้อคิด เป็นต้น

## แบ่งออกเป็น
# เป็นความรู้ทางโลก เช่น ให้ศิลปวิทยาการต่าง ๆ เรียกว่า **วิทยาทาน**
# เป็นความรู้ทางธรรม เช่น สอนให้ละชั่ว ประพฤติดี ทำใจให้ผ่องใส เรียกว่า **ธรรมทาน**

การให้ธรรมะเป็นทาน ถือว่าเป็นการให้ทานที่ได้บุญสูงสุด มีคุณค่ากว่าการให้ทานทั้งปวง เพราะทำให้ผู้รับมีปัญญารู้เท่าทันกิเลส สามารถนำไปใช้ได้ไม่รู้จักจบสิ้น ทั้งชาตินี้และชาติต่อ ๆ ไป ส่วนทานชนิดอื่น ๆ ผู้รับได้รับแล้วไม่ช้าก็หมดสิ้นไป ดังพุทธพจน์ที่ว่า ** สพฺพทานํ ธมฺมทานํ ชินาติ **การให้ธรรมทาน ชนะการให้ทั้งปวง

## แหล่งข้อมูลอื่น
* มงคลชีวิต 38 ประการ
## อ้างอิง
* พระไตรปิฎก เล่มที่ ๒๓  พระสุตตันตปิฎก เล่มที่ ๑๕ อังคุตตรนิกาย สัตตก-อัฏฐก-นวกนิบาต ทานสูตร
* พระไตรปิฎก เล่มที่ ๑๔  พระสุตตันตปิฎก เล่มที่ ๖ มัชฌิมนิกาย อุปริปัณณาสก์ทักขิณาวิภังคสูตร
* พระไตรปิฎก อรรถกถา ขุททกนิกาย อิติวุตตกะ ติกนิบาต ปัญจมวรรค ทานสูตรอรรถกถาทานสูตร

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ชาวซามี

**ชาวซามี** เป็นชนพื้นเมืองในทวีปยุโรป อาศัยอยู่ในเขตแลปแลนด์หรือแซปมิ ซึ่งอยู่ในประเทศนอร์เวย์ สวีเดน ฟินแลนด์ และคาบสมุทรโคลาของประเทศรัสเซีย ชาวซามีพูดภาษากลุ่มซามี ซึ่งอยู่ในภาษากลุ่มฟินโน-ยูกริก ตระกูลภาษายูราลิก ปัจจุบัน ประมาณการกันว่ามีชาวซามีทั้งหมด 75,000 คน โดยส่วนใหญ่อยู่ในนอร์เวย์

โดยดั้งเดิมแล้ว ชาวซามีวิถีชีวิตที่หลากหลาย เช่น การประมงริมหาด การดักสัตว์เพื่อขน การเลี้ยงแกะ ฯลฯ แต่วิถีชีวิตที่เป็นที่รู้จักกันดีของชาวซามีมากที่สุดคือการเลี้ยงกวางเรนเดียร์แบบกึ่งเร่ร่อน ตามข้อมูลเมื่อปี ค.ศ. 2007 ชาวซามีกว่าร้อยละสิบมีความผูกพันกับการเลี้ยงกวางเรนเดียร์ที่ซึ่งเป็นแหล่งอาหาร ขนสัตว์ และการเดินทางของพวกเขา โดยชาวซามีประมาณกว่า 2,800 คนมีอาชีพหลักเป็นคนเลี้ยงกวางเรนเดียร์ในประเทศนอร์เวย์ ในบางพื้นที่ของกลุ่มประเทศนอร์ดิก อาชีพคนเลี้ยงกวางเรนเดียร์ถูกสงวนไว้ตามกฎหมายเพื่อชาวซามีเท่านั้นอันเนื่องมาจากเหตุผลทางด้านวัฒนธรรม สิ่งแวดล้อม และการเมือง

วันชาติซามีตรงกับวันที่ 6 กุมภาพันธ์ ซึ่งในปี ค.ศ. 1917 ได้มีการประชุมสภาชาวซามีขึ้นครั้งแรกที่ ทร็อนไฮม์ ประเทศนอร์เวย์ ซึ่งการประชุมนี้ เป็นครั้งแรกที่ชาวซามีจากนอร์เวย์และสวีเดนได้ร่วมกันทำงานเพื่อแก้ปัญหาร่วมกัน การประชุมชาวซามีครั้งที่ 15 ที่เฮลซิงกิในปี ค.ศ. 1993 ได้ประกาศให้วันที่ 6 กุมภาพันธ์เป็นวันชาติชาวซามี

## อ้างอิง


*
ซามี
หมวดหมู่:ประเทศกลุ่มนอร์ดิก
หมวดหมู่:ประเทศนอร์เวย์
หมวดหมู่:ประเทศสวีเดน
หมวดหมู่:ประเทศฟินแลนด์
หมวดหมู่:สแกนดิเนเวีย
อภัยทาน

**อภัยทาน** คือ การสละอารมณ์โกรธเป็นทาน ให้อภัย ไม่จองเวร สละอารมณ์โกรธพยาบาทให้ขาดออกจากใจ เป็นการเจริญเมตตาพรหมวิหาร

## แหล่งข้อมูลอื่น
* มงคลชีวิต 38 ประการ

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
ธงชาตินอร์เทิร์นไอร์แลนด์

[thumb|250px|[ธงชาติสหราชอาณาจักร เป็นธงชาติตามกฎหมายเพียงธงเดียวในไอร์แลนด์เหนือ เนื่องจากสหราชอาณาจักรได้งดเว้น สิทธิในการมีธงชาติของตนเองในไอร์แลนด์เหนือ ตั้งแต่ พ.ศ. 2515]]
thumb|200px|"ธงอูลส์เตอร์" ธงชาติขบวนไอร์แลนด์เหนือ พ.ศ. 2496 - 2515
[thumb|200px|ธงกางเขนแห่งนักบุญแพทริก ธงชาติเดิมของไอร์แลนด์ ซึ่งได้ประกอบเข้าเป็นส่วนหนึ่งของ[ธงชาติสหราชอาณาจักร (ปัจจุบันไม่มีการใช้ทางราชการแล้ว)]]
**ไอร์แลนด์เหนือ** ในปัจจุบันนี้ไม่มีธงชาติของตนเองใช้ตามฐานะทางกฎหมาย เนื่องจากสหราชอาณาจักรได้ห้ามรัฐบาลไอร์แลนด์เหนือมีการประชุมกันในปี พ.ศ. 2515 และเลิกล้มรัฐบาลดังกล่าวลงในปี พ.ศ. 2516 ดังนั้น ในรัฐพิธีต่าง ๆ จึงมีแต่เพียงธงสหภาพเท่านั้น ที่เป็นธงชาติในทางราชการของสหราชอาณาจักรบริเตนใหญ่และไอร์แลนด์เหนือ

ก่อนหน้านั้น ไอร์แลนด์เหนือได้ใช้ธงอูลส์เตอร์ (Ulster Banner เรียกกันทั่วไปอีกอย่างหนี่งว่า "The Red Hand Flag" แปลว่า "ธงฝ่ามือแดง") เป็นธงชาติของตน  ธงนี้เริ่มใช้อย่างเป็นทางการเมื่อ 23 พฤษภาคม พ.ศ. 2496 จนถึง พ.ศ. 2515 ลักษณะเป็นธงสี่เหลี่ยมผืนผ้าสีขาว มีเครื่องหมายกางเขนแห่งนักบุญจอร์จสีแดงอยู่กลางธง ตรงกลางกางเขนนั้นมีตราฝ่ามือสีแดงแห่งอูลส์เตอร์อยู่ในดาวสีขาวหกแฉก เหนือดาวหกแฉกนั้นเป็นรูปมงกุฎราชินี ปัจจุบันธงนี้ยังคงมีการใช้อยู่ในกลุ่มการเมืองสหภาพนิยม (Unionism) องค์กรกีฬาต่าง ๆ จำนวนมากของไอร์แลนด์เหนือ และหน่วยงานรัฐบาลท้องถิ่นซึ่งอยู่ภายใต้การควบคุมของกลุ่มการเมืองดังกล่าว

ส่วนธงกางเขนแห่งนักบุญแพทริก ซึ่งเป็นธงที่ปรากฏเป็นส่วนหนึ่งในธงชาติสหราชอาณาจักร และไอร์แลนด์เหนือเคยใช้ในทางราชการนั้น ปัจจุบันไม่ได้ใช้ในทางราชการแล้ว แต่ยังมีบางคนนิยมใช้ในขบวนแห่วันนักบุญแพทริกในไอร์แลนด์เหนือ ธงนี้เป็นธงสี่เหลี่ยมผืนผ้าสีขาว ภายในเป็นเครื่องหมายกากบาทสีแดงตามแนวทแยงมุม

## ดูเพิ่ม
* ธงในสหราชอาณาจักร

หมวดหมู่:ไอร์แลนด์เหนือ
นอร์เทิร์นไอร์แลนด์
นอร์เทิร์นไอร์แลนด์
หมวดหมู่:วันนักบุญแพทริก
ตราแผ่นดินของไอร์แลนด์เหนือ

**ตราแผ่นดินของ[[ไอร์แลนด์เหนือ]]** เป็นตรามือสีแดงแห่งอูลส์เตอร์อยู่ในดาวสีขาวมี 6 แฉกอยู่ใต้มงกุฎราชินี โดยตราแผ่นดินนี้ได้รับพระราชทานจากพระเจ้าจอร์จที่ 5 เมื่อวันที่ 2 สิงหาคม พ.ศ. 2467 เพื่อเป็นตราประจำไอร์แลนด์เหนือ หลังจากที่เกาะไอร์แลนด์ประกาศแยกตัวเป็นอิสระจากอังกฤษในปีนั้น

หมวดหมู่:นอร์เทิร์นไอร์แลนด์
อไร์แลนด์เหนือ
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
ตราแผ่นดินของอังกฤษ

**ตราแผ่นดินของ[[อังกฤษ]]** เป็นรูปสิงโตอังกฤษโบราณ มีลำตัวสีเหลืองทองมีจำนวน 3 ตัวบนพื้นโล่สีแดงซึ่งเป็นสัญลักษณ์ประจำชาติและทีมนักกีฬาของอังกฤษ ตราแผ่นดินมีลักษณะเป็นโล่มีรูปสิงโตอังกฤษโบราณ3ตัวเรียงบนโล่พื้นสีแดง แต่ตราของทีมนักกีฬาอังกฤษ ใช้ตราแผ่นดินแบบเดียวกันแต่จะดัดแปลงไปตามสมาคมกีฬา

อังกฤษ
หมวดหมู่:อังกฤษ
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
ธงชาติสกอตแลนด์

**[[ธงชาติ]][[สกอตแลนด์]]** ใช้พื้นธงสีน้ำเงิน มีกากบาทสีขาว เรียกกากบาทนี้ว่า "ธงกางเขนแห่งนักบุญแอนดรูว์" โดยธงนี้มีกำเนิดในศตวรรษที่ 11 และได้ประกาศใช้ธงกางเขนแห่งนักบุญแอนดรูว์ ในศตวรรษที่ 12 และ ในวันที่ 18 กุมภาพันธ์ พ.ศ. 2546 ได้ประกาศใช้สีน้ำเงินในแบบสีแพนโทน 300

## ประวัติ

## การออกแบบ
right|thumb|ธงชาติสกอตแลนด์ พื้น''สีฟ้าอ่อน''.
right|thumb|ธงชาติสกอตแลนด์ พื้นสีนำเงินแบบ''เนวีบลู''.

## ดูเพิ่ม
* ธงชาติสหราชอาณาจักร
* ธงในสหราชอาณาจักร
* ธงในประเทศสกอตแลนด์

## อ้างอิง

## แหล่งข้อมูลอื่น

หมวดหมู่:สกอตแลนด์
สกอตแลนด์
หมวดหมู่:ธงในประเทศสหราชอาณาจักร
หมวดหมู่:วันนักบุญอันดรูว์
ตราแผ่นดินของสกอตแลนด์

**ตราแผ่นดินของสกอตแลนด์** มีกำเนิดในคริสต์ศตวรรษที่ 15 คือ รูปสิงโตโบราณแห่งสกอต มีลำตัวสีแดง ล้อมรอบด้วยลวดลายกรอบแบบสกอตขอบสีแดง บนพื้นโล่สีเหลือง  ส่วนธงประจำราชวงศ์ของสกอตแลนด์ เป็นธงสี่เหลี่ยมผืนผ้าพื้นเหลือง มีตราสิงโตโบราณแห่งสกอต มีลำตัวสีแดง อยู่ตรงกลางที่ผืนธง ล้อมรอบด้วยลวดลายกรอบแบบสกอตขอบสีแดง

## ดูเพิ่ม
* สกอตแลนด์

## อ้างอิง

หมวดหมู่:สัญลักษณ์ของสกอตแลนด์
สกอตแลนด์
หมวดหมู่:ตราแผ่นดินประจำดินแดนที่ไม่ใช่รัฐอธิปไตย
แฮม (ชิมแปนซี)

**แฮม** (ตุลาคม พ.ศ. 2499 - 19 มกราคม พ.ศ. 2526) เป็นชื่อของลิงชิมแปนซีในโครงการสำรวจอวกาศของนาซา ถูกส่งขึ้นไปกับยานอวกาศเมอร์คิวรี MR-2 เมื่อวันที่ 31 มกราคม พ.ศ. 2504 และกลับลงสู่พื้นโลก ในมหาสมุทรแอตแลนติก อย่างปลอดภัยในวันเดียวกัน

ชื่อ แฮม มาจากชื่อย่อของ **H**olloman **A**erospace **M**edical Center ซึ่งเป็นศูนย์ฝึกเพื่อเตรียมความพร้อมของมันสำหรับในโครงการนี้ ตั้งอยู่ในฐานทัพอากาศฮอลโลแมน รัฐนิวเม็กซิโก สหรัฐอเมริกา  การส่งแฮมขึ้นสู่อวกาศ เป็นการทดสอบความปลอดภัย ก่อนจะมีการส่งมนุษย์อวกาศคนแรกของสหรัฐ  อลัน เชพพาร์ด ในวันที่ 5 พฤษภาคม พ.ศ. 2504

หลังจากกลับมาได้อย่างปลอดภัย แฮมถูกส่งไปเลี้ยงดูที่สวนสัตว์ในวอชิงตันดีซี และนอร์ทแคโรไลนา 

## การอ้างอิงถึง
ในปี พ.ศ. 2551 มีการสร้างภาพยนตร์แอนิเมชันคอมพิวเตอร์กราฟิกส์ เกี่ยวกับชิมแปนซีที่ขับยานอวกาศของนาซา ตัวเอกเป็นชิมแปนซีชื่อ "แฮมที่ 3" (Ham III) ในเรื่องกล่าวว่าเป็นหลานของ แฮม   นอกจากนี้ยังมีการสร้างวิดีโอเกม ออกวางจำหน่ายด้วย

## อ้างอิง

## แหล่งข้อมูลอื่น

* Pictures  from the NASA Life Sciences Data Archive

หมวดหมู่:การสำรวจอวกาศ
หมวดหมู่:ลิงที่มีชื่อเสียง
หมวดหมู่:ภารกิจอวกาศในปี พ.ศ. 2504
หมวดหมู่:ชิมแปนซี
หมวดหมู่:สัตว์ที่ไปอวกาศ
โฟร์ฮอตเวฟ

"**โฟร์ฮอตเวฟ**" () เป็นซิงเกิลที่ 32 ของคุมิ โคดะ  เป็นควอดรุพเพิล เอ ไซด์ซิงเกิล  วางจำหน่ายเมื่อวันที่ 26 กรกฎาคม  พ.ศ. 2549  เป็นซิงเกิลที่ออกวางจำหน่ายพร้อมกับอัลบั้มภาพ "MOROC" ที่ถ่ายทำกันในประเทศโมร็อกโก  ซึ่งมิวสิกวีดีโอทั้งหมดก็ถ่ายที่ประเทศโมร็อกโกด้วย  เปิดตัวสัปดาห์แรกในอันดับที่ 2 ของชาร์ตออริกอน ด้วยยอดขาย 207,484 แผ่น  ซึ่งเป็นตัวซิงเกิลที่มียอดขายเปิดตัวมากที่สุดของนักร้องหญิงในประเทศญี่ปุ่นของปี พ.ศ. 2549 โดยมียอดขายรวมประมาณ 4 แสนชุด  และเป็นซิงเกิลที่มียอดขายมากที่สุดของคุมิ โคดะ
มิวสิกวิดีโอในซิงเกิล"โฟร์ฮอตเวฟ" เป็นเรื่องราวต่อเนื่องกันทั้งหมด  โดยเริ่มจากเพลง JUICY, With your smile, I'll be there และ 人魚姫  

## รายชื่อเพลง
 
# INTRODUCTION ~I'll be there~
# 人魚姫  
# I'll be there 
# INTERLUDE~JUICY・人魚姫~ 
# JUICY  
# With your smile  
# OUTRODUCTION~With your smile~
 
## มิวสิกวีดีโอ
# JUICY 
# With your smile 
# I'll be there 
# 人魚姫 
# 初回限定特典映像「making of MAROC」 

## การแสดงสด
* 3 กรกฎาคม พ.ศ. 2549 - Popjam DX - Medley (I'll be there / 人魚姫 )
* 21 กรกฎาคม พ.ศ. 2549 - Music Station - "I'll be there"
* 22 กรกฎาคม พ.ศ. 2549 - MelodiX! - "I'll be there"
* 28 กรกฎาคม พ.ศ. 2549 - Music Station - "人魚姫 "
* 29 กรกฎาคม พ.ศ. 2549 - Music Fair 21 - "I'll be there" (with TRF), "恋のつぼみ" (with TRF), "Joy" (with TRF), "人魚姫 "
* 29 กรกฎาคม พ.ศ. 2549 - CDTV
* 30 กรกฎาคม พ.ศ. 2549 - Cable Awards
* 3 สิงหาคม พ.ศ. 2549 - Utaban

## ชาร์ต
;ชาร์ตออริกอน (ในญี่ปุ่น)

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
การหารยาว

**การหารยาว** คือกระบวนการอย่างหนึ่งเพื่อคำนวณการหาร โดยมีจำนวนเต็มเป็นตัวตั้งหาร (dividend) และจำนวนเต็มอีกจำนวนหนึ่งเป็นตัวหาร (divisor) เพื่อที่จะให้ได้ผลหาร (quotient) พร้อมเศษเหลือจากการหาร (remainder) การหารยาวจำเป็นต้องเตรียมเนื้อที่สำหรับเขียนจำนวนพอสมควร และเป็นวิธีการหารที่ง่ายถึงแม้ตัวตั้งหารเป็นจำนวนขนาดใหญ่ เนื่องจากกระบวนการนี้จะแบ่งตัวตั้งหารออกเป็นจำนวนย่อย ๆ ที่เล็กลงสำหรับการหาร

ตัวอย่างสัญกรณ์ที่ใช้ การหาร 500 ด้วย 4 ซึ่งได้คำตอบเป็น 125 สามารถเขียนในรูปแบบดังนี้
:: 
\begin{matrix}
\quad 125\\
4\overline{) 500}\\
\end{matrix}


## ตัวอย่าง
ในการหารยาวมีขั้นตอนหลายอย่างที่ต้องทำตามลำดับ ยกตัวอย่างจากโจทย์การหาร 950 ด้วย 4

1. อันดับแรก เขียนตัวตั้งและตัวหารให้อยู่ในรูปแบบนี้
:: 4 \overline{) 950} \ 
กระบวนการนี้จะเป็นการหารจำนวนในแต่ละหลักของตัวตั้ง (950) ด้วยตัวหาร (4)

2. ตัวเลขในหลักแรกทางซ้ายมือ (9) จะถูกหารด้วยตัวหาร (4) เขียนผลหารที่เป็นจำนวนเต็มไว้เหนือหลักที่หาร (2) โดยไม่ต้องสนใจเศษเหลือ จากนั้นให้คูณตัวหารกับผลหารดังกล่าว (4 × 2 = 8) ใส่ไว้ใต้ตัวตั้งหารในหลักที่ตรงกัน
:: 
\begin{matrix}
2\\
4\overline{)950}\\
8
\end{matrix}


3. ลบตัวเลขด้านล่าง (8) ด้วยตัวเลขด้านบนที่อยู่ติดกัน (9) ใส่คำตอบ (1) ไว้ใต้ตัวเลขด้านล่าง (8) จากนั้นให้ดึงตัวตั้งหารในหลักถัดไปลงมา (5) ใส่ไว้ทางขวาของผลลบนั้น
:: 
\begin{matrix}
2\\
4\overline{)950}\\
\underline{8}\\
\;\,15
\end{matrix}


4. ทำขั้นตอนที่ 2 และ 3 ซ้ำโดยใช้จำนวนใหม่ที่อยู่ล่างสุดเป็นตัวตั้งหาร (15) หารด้วยตัวหารตัวเดิม (4) และเขียนผลหารไว้ข้างบน เขียนผลคูณระหว่างผลหารกับตัวหารไว้ข้างล่าง
:: 
\begin{matrix}
\,\,23\\
4\overline{)950}\\
\underline{8}\\
\;\,15\\
\ \underline{12}\\
\quad\;\,30
\end{matrix}


5. ทำขั้นตอนที่ 4 ซ้ำไปเรื่อย ๆ จนกว่าจะครบทุกหลักของตัวตั้งหาร จำนวนที่อยู่เหนือขีดคือผลหาร (237) และจำนวนที่เกิดจากผลลบตัวสุดท้ายจะเป็นเศษเหลือ (2)
:: 
\begin{matrix}
\quad 237\\
4\overline{)950}\\
\underline{8}\\
\;\,15\\
\ \underline{12}\\
\quad\;\,30\\
\quad\;\,\underline{28}\\
\qquad 2
\end{matrix}


ดังนั้นคำตอบของโจทย์ข้างต้นคือ 237 เศษ 2 ในอีกทางหนึ่งเรายังสามารถหารต่อไปได้อีกเพื่อให้ได้คำตอบเป็นทศนิยม โดยการใส่จุดทศนิยมและเติมศูนย์เท่าที่ต้องการทางด้านขวาของตัวตั้งหาร แล้วนับเลขศูนย์นั้นเป็นตัวตั้งหารอีกหลักหนึ่ง ดังนั้นขั้นตอนต่อไปของโจทย์เดิมทำได้ดังนี้
:: 
\begin{matrix}
\quad 237.5\\
4\overline{)950.0}\\
\!\!\!\!\!\underline{8}\\
\!\!15\\
\!\!\underline{12}\\
\ \;\,30\\
\ \;\,\underline{28}\\
\quad\ \;\,20\\
\quad\ \;\,\underline{20}\\
\qquad\ 0
\end{matrix}


## แหล่งข้อมูลอื่น
;Alternative Division Algorithms
* Double Division
* Partial Quotients & Column Division
* Partial Quotients Movie 

;Step By Step Polynomial Long Division
* WebGraphing.com 

หมวดหมู่:เลขคณิตมูลฐาน
โรงเรียนเสนาธิการทหารอากาศ

**โรงเรียนเสนาธิการทหารอากาศ** ตั้งอยู่เขตดอนเมือง กรุงเทพมหานคร เป็นที่ฝึก ศึกษาและอบรมแก่นายทหารสัญญาบัตรของกองทัพอากาศ ทั้งในทางด้านยุทธวิธี เสนาธิการกิจ และการบริหารอัน จำเป็นสำหรับผู้บังคับบัญชาและฝ่ายอำนวยการในระดับกองบิน โดยมีผู้บัญชาการโรงเรียนเสนาธิการทหารอากาศ เป็นผู้บังคับบัญชารับผิดชอบ ในวันที่ 1 ตุลาคม​ พ.ศ. 2568​ พลอากาศตรี ณัฐวุฒิ ​อจลบุญ  เป็น ผู้บัญชาการโรงเรียนเสนาธิการทหารอากาศ กรมยุทธศึกษาทหารอากาศ ส่วนรองผู้บัญชาการโรงเรียนเสนาธิการทหารอากาศได้แก่ นาวาอากาศเอก สมาน มูลกัน

## ประวัติ
เมื่อปี พ.ศ. 2472 กองทัพอากาศในขณะยังมีฐานะเป็นเพียงกรมอากาศยานได้พิจารณาเห็นความจำเป็นว่าควรจะเปิดโรงเรียนสำหรับการศึกษาชั้นสูงของนายทหารนักบิน โดยมีนายทหารที่สำเร็จการศึกษามาจากโรงเรียนการบินชั้นสูง (Air Tactical School) ของอเมริกัน 3 ท่าน กับนายทหารผู้ใหญ่อีกเป็นจำนวนหนึ่งดำเนินการ ดังนั้นในปี พ.ศ. 2475 กองทัพอากาศจึงได้จัดตั้ง "โรงเรียนการบินชั้นสูง" ขึ้น มีนายทหารเข้ารับการศึกษาเรียกว่า "นายทหารฝึกหัดราชการ" จำนวน 10 คน แต่โรงเรียนการบินชั้นสูงนี้เปิดให้การศึกษาได้เพียง 1 ปีก็ต้องยุติการดำเนินการลง เนื่องจากประสบกับปัญหาทางการเมือง และเศรษฐกิจที่ไม่เอื้ออำนวย

ในปี พ.ศ. 2479 พลอากาศโท หลวงเทวฤทธิ์ พันลึก ผู้บัญชาการทหารอากาศในขณะนั้น ได้คัดเลือกนายทหารส่งไปศึกษา ณ โรงเรียนเสนาธิการทหารอากาศต่างประเทศ คือ นาวาอากาศโท ทวี จุลละทรัพย์ นาวาอากาศโท หะริน หงสกุล นาวาอากาศตรี สวัสดิ์ โพธิ์วิหค และ นาวาอากาศตรี ละเอิบ ปิ่นสุวรรณ์ พร้อมกันนั้นก็ได้จัดส่งนายทหารไปเข้ารับการศึกษาในโรงเรียนเสนาธิการทหารบกเพื่อให้บุคลากรเหล่านี้กลับมาเป็นกำลังหลักในการก่อตั้งโรงเรียนเสนาธิการอากาศต่อไป 

ระหว่างที่กองทัพอากาศยังไม่สามารถก่อตั้งโรงเรียนเสนาธิการทหารอากาศ ได้นั้น ได้ให้การศึกษาแก่นายทหารของโรงเรียนการบินชั้นสูงยังคงดำเนินต่อไป ในปี พ.ศ. 2481 กองทัพอากาศได้ปรับปรุงหลักสูตรของโรงเรียนการบินชั้นสูงเดิมให้เหมาะสมกับกาลสมัย และเปิดการศึกษาขึ้นอีก เรียกว่า "โรงเรียนเพิ่มวิชานายทหารอากาศ" มีนายทหารเข้ารับการศึกษาจำนวน 15 คน แต่ก็ต้องประสบปัญหาทำให้ไม่อาจเปิดการสอนในปีที่ 2 ได้ เนื่องจากกองทัพอากาศก็ต้องปฏิบัติราชการสนามหลายครั้ง ไม่มีนายทหารพอที่จะมาดำเนินการในโรงเรียนการบินชั้นสูงอีกต่อไป 

จนกระทั่งในปี พ.ศ. 2490 กองทัพอากาศได้เปิดหลักสูตร "โรงเรียนนายทหารนักบิน" ขึ้นมีระยะเวลาการศึกษา 1 ปี หลังจากที่โรงเรียนนายทหารนักบินเปิดดำเนินได้ 1 ปี กองทัพอากาศได้พิจารณาแล้วเห็นว่ามีนายทหารที่สำเร็จการศึกษามาจากโรงเรียนเสนาธิการทหารอากาศ ฯ ต่างประเทศ และนายทหารที่สำเร็จการศึกษาจากโรงเรียนเสนาธิการทหารบกจำนวนหนึ่ง ซึ่งเพียงพอที่จะตั้งโรงเรียนเสนาธิการทหารอากาศได้ จึงได้เริ่มก่อตั้งโรงเรียนเสนาธิการทหารอากาศ ขึ้น 

กองทัพอากาศได้ก่อตั้งโรงเรียนเสนาธิการทหารอากาศขึ้น ณ ที่ตั้งดอนเมือง เมื่อ วันพฤหัสบดี ที่ 2 มิถุนายน พ.ศ. 2492 โดยมีพลอากาศโท หลวงเทวฤทธิ์พันลึก ซึ่งดำรงตำแหน่ง ผู้บัญชาการทหารอากาศในขณะนั้นเป็นผู้ทำพิธีเปิด มีอาคารของกรมยุทธศึกษาทหารอากาศเป็นอาคารเรียน 

## อ้างอิง
* ประวัติความเป็นมาโรงเรียนเสนาธิการทหารอากาศ

สเสนาธิการทหารอากาศ
อัตราร้อยละ

upright|thumb|เครื่องหมายเปอร์เซ็นต์
**อัตราร้อยละ** หรือ **เปอร์เซ็นต์** (percentage/percent) คือแนวทางในการนำเสนอจำนวน 

จำนวนโดยใช้เศษส่วนที่มีตัวส่วนเป็น 100 มักใช้สัญลักษณ์เป็น เครื่องหมายเปอร์เซ็นต์ "%" เช่น ร้อยละ 00 หรือ 00% มีค่าเทียบเท่ากับ 100  อัตราร้อยละมักใช้สำหรับการเปรียบเทียบว่าปริมาณหนึ่ง ๆ มีขนาดเท่าไรโดยประมาณเมื่อเทียบกับอีกปริมาณหนึ่ง ซึ่งปริมาณอย่างแรกมักเป็นส่วนย่อยหรือเป็นการเปลี่ยนแปลงของปริมาณอย่างหลัง ตัวอย่างเช่น ราคาของสินค้าชนิดหนึ่งเท่ากับ $2.50 และผู้ขายต้องการเพิ่มราคาอีก $10 ดังนั้นอัตราการเพิ่มราคาคือ 0.15 ÷ 2.50 = 0.06 เมื่อแสดงเป็นอัตราร้อยละจะได้ว่า อัตราการเพิ่มราคาสินค้าชนิดนี้เท่ากับ 6%  ถึงแม้ว่าอัตราร้อยละมักใช้เป็นการเปรียบเทียบค่าที่อยู่ระหว่างศูนย์กับหนึ่ง แต่จำนวนไร้มิติใด ๆ ก็สามารถแสดงให้อยู่ในรูปของอัตราร้อยละได้ เช่น 111% มีค่าเท่ากับ 1.11 และ −0.35% มีค่าเท่ากับ −0.0035 เป็นต้น

## ดูเพิ่ม
* อัตราพันละ หรือ เปอร์มิลล์ (permille) (‰)
* เบซิสพอยท์ (basis point) หรือ อัตราหมื่นละ หรือ เปอร์มีเรียด (permyriad) ()
* แผนภูมิกง 

หมวดหมู่:เลขคณิตมูลฐาน
เศษส่วนอย่างต่ำ

**เศษส่วนอย่างต่ำ** หรือ **เศษส่วนลดทอนไม่ได้** คือ เศษส่วนที่มีตัวเศษและตัวส่วนเป็นจำนวนเต็มบวกที่น้อยที่สุด เมื่อเทียบกับเศษส่วนตัวอื่นที่มีค่าเท่ากัน ซึ่งสามารถแสดงให้เห็นว่า เศษส่วน  จะเป็นเศษส่วนอย่างต่ำ ก็ต่อเมื่อ *a* และ *b* มีตัวหารร่วมมากเท่ากับ 1

ถ้ากำหนดให้ *a*, *b*, *c*, *d* เป็นจำนวนเต็มทั้งหมด ดังนั้นเศษส่วน  จะเป็นเศษส่วนอย่างต่ำ ก็ต่อเมื่อ ไม่มีเศษส่วนอื่น ๆ  ที่เทียบเท่า  ซึ่งทำให้ |*c*|  \tfrac{120}{90}=\tfrac{4}{3} \,

หมวดหมู่:เศษส่วน
หมวดหมู่:เลขคณิตมูลฐาน
หมวดหมู่:จำนวน
ฟูรูซาโตะ

"**ฟูรูซาโตะ**" () เป็นเพลงซิงเกิลลำดับที่
6 ของมอร์นิงมูซูเมะ วางจำหน่ายวันที่ 13 กรกฎาคม พ.ศ. 2542 ในรูปแบบซีดีขนาด 8 เซนติเมตร

ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

## รายชื่อเพลง
### ซีดี 8 เซนติเมตร
# ฟูรูซาโตะ - 5:18 นาที
# วาซูเรรันไน (忘れらんない) - 4:49 นาที
# ฟูรูซาโตะ (บรรเลง) - 5:16 นาที

### ซีดี 12 เซนติเมตร และอัลบั้มใน ''เออร์ลีซิงเกิลบอกซ์''
# ฟูรูซาโตะ - 5:18 นาที
# วะซุเระรันไน (忘れらんない) - 4:50 นาที
# ฟูรูซาโตะ (บรรเลง) - 5:19 นาที
# ฟูรูซาโตะ (เออลีโวคัลเวอร์ชัน) - 5:29 นาที

## สมาชิก
### รุ่นที่ 1
* ยูโกะ นากาซาวะ
* อายะ อิชิงูโระ
* คาโอริ อีดะ
* นัตสึมิ อาเบะ

### รุ่นที่ 2
* เค ยาซูดะ
* มาริ ยางูจิ
* ซายากะ อิจิอิ

## อ้างอิง

## ดูเพิ่ม
* รายชื่อผลงานของมอร์นิงมูซูเมะ

หมวดหมู่:ซิงเกิลในปี พ.ศ. 2542
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
หมวดหมู่:เพลงของมอร์นิงมูซูเมะ
สถานภาพทางสังคม

**สถานภาพทางสังคม** เป็นระดับคุณค่าทางสังคมที่ถือว่าบุคคลคนหนึ่งมีอยู่ หรือกล่าวให้เจาะจงคือ หมายถึงระดับโดยสัมพันธ์ของความเคารพ เกียรติยศ ความสามารถที่สันนิษฐานว่ามีอยู่ และการแสดงความนับถือ (deference) ตามที่บุคคล กลุ่มและองค์การในสังคมมอง สถานภาพขึ้นอยู่กับความเชื่อที่มีร่วมกันอย่างแพร่หลายซึ่งสมาชิกในสังคมถือว่ามีคุณค่าทางสังคมมากหรือน้อยกว่า หรือกล่าวได้ว่า เป็นผู้ที่เชื่อว่าดีกว่าผู้อื่นในด้านความสามารถหรือลักษณะทางศีลธรรม สถานภาพตัดสินได้จากการมีคุณลักษณะหลายประการที่ในทางวัฒนธรรมเชื่อว่าบ่งชี้ความเหนือกว่าหรือด้อยกว่า (เช่น พูดจาฉะฉาน หรือเชื้อชาติกำเนิด) ด้วยเหตุนี้ บุคคลจะใช้ลำดับชั้นของสถานภาพเพื่อจัดสรรทรัพยากร ตำแหน่งผู้นำ และอำนาจรูปแบบอื่น และในการนั้น ความเชื่อทางวัฒนธรรมที่มีร่วมกันนี้เองจะทำให้เกิดการกระจายทรัพยากรและอำนาจซึ่งแท้จริงแล้วไม่เท่าเทียมกลับดูเป็นธรรมชาติและเป็นธรรมขึ้นมา ซึ่งเป็นการสนับสนุนระบบการแบ่งชนชั้นทางสังคม ลำดับชั้นของสถานภาพดูเหมือนจะเป็นสิ่งสากลในสังคมมนุษย์ต่าง ๆ 

## อ้างอิง


หมวดหมู่:มานุษยวิทยา
หมวดหมู่:คำศัพท์สังคมวิทยา
ควอร์เตอร์

**ควอร์เตอร์** (quarter) เป็นคำภาษาอังกฤษที่มีที่มาจากภาษาฝรั่งเศสคำว่า "4" (quatre) หรือ" "¼" (quartier) อาจหมายถึง
* หนึ่งในสี่, ¼
* ควอร์เตอร์ (ดอลลาร์สหรัฐ) เหรียญของสหรัฐอเมริกามีมูลค่าเท่ากับ 25 เซนต์ หรือ 1 ส่วน 4 ของดอลลาร์สหรัฐ
* ควอร์เตอร์ (เหรียญแคนาดา) เหรียญของแคนาดามีค่าเท่ากับ 1 ส่วน 4 ดอลลาร์แคนาดา
* ภาคการศึกษา สำหรับสถาบันอุดมศึกษาที่มี 4 ภาคการศึกษา
* ไตรมาส โดยแบ่งเป็น ไตรมาสแรก 1 ต.ค. - 31 ธ.ค., ไตรมาสที่สอง 1 ม.ค. - 31 มี.ค., ไตรมาสที่สาม 1 เม.ย. - 30 มิ.ย. และไตรมาสที่สี่ 1 ก.ค. - 30 ก.ย.

; คำที่มี "ควอร์เตอร์" เป็นส่วนประกอบ
* ควอร์เตอร์แบ็ก ตำแหน่งผู้เล่นในกีฬาอเมริกันฟุตบอล
* ยุคควอเทอร์นารี ยุคทางธรณีวิทยา
ญะอ์ฟัร อัศศอดิก

**ญะอ์ฟัร อิบน์ มุฮัมมัด อัศศอดิก** (; ) หรือเรียกสั้น ๆ ในภาษาไทยว่า **อิมามศอดิก** เป็นอิมามที่ 6 ของชีอะฮ์ เกิดในปี ฮ.ศ. 83 (ค.ศ. 702) เป็นบุตรของอิมามบากิร และนางอุมฟัรวะหฺ บุตรีกอซิม บินมุฮัมมัด บินอะบีบักรฺ เสียชีวิตในปี ฮ.ศ. 148 (ค.ศ. 765)

อิมามอัศศอดิกมีชีวิตใน 10 แผ่นดิน นั่นคือ ได้มีการเปลี่ยนแปลงเคาะลีฟะฮ์ถึงสิบคนในสองอาณาจักร คือ อาณาจักรอุมัยยะฮ์และอาณาจักรอับบาซียะฮ์ 

ท่านมีสานุศิษย์ 4,000 คน ในจำนวนนั้นได้แก่ ญาบิร บินฮัยยาน, อะบูหะนีฟะฮ์ และมาลิก บินอะนัส

## บทบาทของอิมามอัศศอดิก

อิมามญะอ์ฟัร อัศศอดิก (อ) สามารถเผยแผ่วิชาการอิสลามได้มากกว่ายุคใดทั้งหมด สาเหตุหนึ่งเป็นเพราะว่าอิมามอัลบากิร (อ) ได้สร้างฐานเอาไว้แล้วส่วนหนึ่ง ท่านได้เผยแผ่และเชิญชวนผู้คนมาสู่อิสลามเป็นจำนวนมากมาย ซึ่งผู้คนเหล่านั้นต่างกระหายในวิชาการอิสลามและความรู้ของอะหฺลุลบัยตฺ ไม่ใช้อิสลาม

อีกด้านหนึ่ง ราชวงศ์อุมัยยะฮ์กำลังจะสิ้นสุดอำนาจและราชวงศ์อับบาสก็ยังยึดอำนาจไม่ได้ทั้งหมด ซึ่งก้าวขึ้นสู่อำนาจของพวกอับบาสได้โดยอาศัยบารมีของอะหฺลุลบัยต (อ) โดยใช้การโศกนาฏกรรมของบรรดาอะหลุลบัยตฺในกัรบะลาอ์เป็นสิ่งนำและเรียกร้องความสนใจของประชาชน 

ขณะที่อิมามอัศศอดิก (อ) ได้สั่งสอนและขยายความรู้ออกไปอย่างกว้างขวาง โดยมีผู้รู้นักปราชญ์และนักวิชาการจากทั่วสารทิศแห่กันมายังนครมะดีนะหฺ เพื่อมาศึกษาหาความรู้จากอิมามอัศศอดิก (อ) ในศาสตร์ต่าง ๆ จนได้รับฉายานามว่า "บิดาแห่งความรู้" ท่านเป็นคนแรกที่สอนวิทยาศาสตร์ทั้งวิทยาศาสตร์กายภาพและวิทยาศาสตร์ประยุกต์

อิมามอัศศอดิก (อ) ได้แลกเปลี่ยนความรู้กับผู้คนมากมายหลายเชื้อชาติและต่างศาสนา ต่อมาท่านได้สอนลูกศิษย์ให้มีความรอบรู้และความสันทัดด้านวิทยาศาสตร์ไว้หลายคนด้วยกัน มีตำราหลายร้อยเล่มที่ได้บันทึกฮะดีษต่าง ๆ คำอธิบายและถ่ายทอดความรู้ของอิมามศอดิกเอาไว้ ตำราเหล่านั้นเรียกว่า "อุศูล"

อิมามอัศศอดิก (อ) ได้หยิบฉวยโอกาสสั้น ๆ นั้นสั่งสอนลูกศิษย์และสร้างนักปราชญ์เอาไว้มากมายในสาขาวิชาต่าง ๆ โดยเฉพาะอย่างยิ่งความรู้เกี่ยวกับอิสลามและวัฒนธรรมอิสลาม จำนวนลูกศิษย์ที่ได้รับความรู้โดยตรงจากอิมามอัศศอดิก (อ) มีมากเกิน 4,000 คน อิมามอัศศอดิก (อ) ได้สั่งบรรดาลูกศิษย์ของท่านให้จดบันทึกความรู้เอาไว้และรักษาความรู้เหล่านั้นไว้ให้ดี เพราะท่านทราบดีว่าอะไรจะเกิดขึ้นกับโลกอิสลามในวันข้างหน้า ถึงเวลานั้นตำราเหล่านี้จะเป็นประโยชน์อย่างยิ่ง เพราะมันจะเป็นทีย้อนกลับของศาสนาความรู้และมวลมุสลิมทั้งหลาย ด้วยเหตุนี้เอง บรรดาลูกศิษย์ของอิมามอัศศอดิก (อ) จึงเตรียมสมุดปากกามาทุกครั้งเพื่อจดบันทึกทุกสิ่งทุกอย่างที่ได้ยินจากอิมามอัศศอดิก (อ)

อิมามอัศศอดิก (อ) ได้ใช้เวลาส่วนมากในการสอนสานุศิษย์มากกว่าทำอย่างอื่น ความรู้ของท่านได้ซึมลึกลงไปในหมู่ของประชาชนที่มีทั้งฉลาดและโง่เขลา อิมามอัศศอดิกเป็นเสมือนกระจกเงาแห่งวิชาการของท่านศาสดา (ศ) ที่แท้จริง หลังจากที่ความรู้ของท่านศาสดาได้ถูกคนทรยศทำลาย มันได้ถูกฟื้นฟูให้รุ่งเรืองอีกครั้งหนึ่งโดยอิมามศอดิก ด้วยเหตุนี้เอง ต่อมาภายหลังจึงขนานนามท่านว่าเป็นผู้สถาปนาแนวทางของชีอะฮ์และเรียกกันจนติดปากว่า "ตะชัยยุอฺ"หรือ"ญะอฺฟะรีย์"

## อ้างอิง

หมวดหมู่:ชาวอาหรับ
หมวดหมู่:อิมาม
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
หมวดหมู่:อิมามสิบสอง

## อ้างอิง

หมวดหมู่:ชาวอาหรับ
หมวดหมู่:อิมาม
หมวดหมู่:บุคคลในศาสนาอิสลาม
หมวดหมู่:บุคคลจากมะดีนะฮ์
หมวดหมู่:อิมามสิบสอง
หมวดหมู่:ราชนิกุลที่ถูกลอบปลงพระชนม์
ตัวเศษ

**ตัวเศษ** (numerator) หมายถึงตัวเลขที่อยู่ด้านบนของเศษส่วน เป็นตัวบ่งบอกว่ามีจำนวนส่วนที่เท่ากันอยู่เท่าไรในส่วนรวมทั้งหมด เช่นในเศษส่วน  ตัวเลข 3 คือตัวเศษ หมายความว่ามีวัตถุ 3 ส่วนจากทั้งหมด 4 ส่วน ซึ่งแต่ละส่วนมีขนาดเท่าๆ กันคือ 

## ดูเพิ่ม
* ตัวส่วน
* จำนวนตรรกยะ

หมวดหมู่:เศษส่วน
หมวดหมู่:เลขคณิตมูลฐาน
ตัวส่วน

**ตัวส่วน** (denominator) หมายถึงตัวเลขที่อยู่ด้านล่างของเศษส่วน เป็นตัวบ่งบอกว่ามีจำนวนส่วนที่เท่ากันทั้งหมดอยู่เท่าไร ตัวอย่างเช่นเศษส่วน  ตัวเลข 3 คือตัวส่วน ในภาษาอังกฤษมีการใช้จำนวนเชิงอันดับที่แทนชื่อของเศษส่วนเช่น *half, third, quarter (forth), fifth, sixth, ...* แทนตัวส่วนใน , , , , , ... เศษส่วนที่สามารถลดทอนให้เป็นเศษส่วนอย่างต่ำจะต้องมีตัวส่วนเป็นจำนวนเต็ม และตัวส่วนควรเป็นจำนวนบวกเพื่อความสะดวกในการคำนวณ ซึ่งตัวส่วนที่เป็นลบเราสามารถแยก −1 ออกไปไว้ที่ตัวเศษแทน ตัวอย่างเช่น
::\frac{a}{-b} = 1 \times \frac{a}{-b}  = \frac{-1}{-1} \times \frac{a}{-b} = \frac{-1 \times a}{-1 \times -b} = \frac{-a}{b}

## ดูเพิ่ม
* ตัวเศษ
* จำนวนตรรกยะ

หมวดหมู่:เศษส่วน
หมวดหมู่:เลขคณิตมูลฐาน
เศษ

**เศษ** อาจหมายถึง
* เศษส่วน (fraction)
** ตัวเศษ (numerator) ของเศษส่วน
* เศษเหลือ (remainder) เช่นเศษจากการหาร
* เศษขยะ (waste, rubbish, trash, garbage, junk)
** เศษโลหะ (scrap)
ภาษาเหมื่อง

**ภาษาเหมื่อง** (; ) เป็นภาษาของชาวเหมื่องในเวียดนาม มีผู้พูดในเวียดนาม 1,140,000 คน (พ.ศ. 2542)ส่วนใหญ่อยู่ในเขตภูเขาทางภาคกลางค่อนไปทางเหนือ ใกล้เคียงกับภาษาเวียดนาม อยู่ในตระกูลภาษาออสโตรเอเชียติก กลุ่มภาษามอญ-เขมร สาขาเหวียด-เหมื่อง สาขาย่อยเหมื่อง เขียนด้วยอักษรละติน มีวรรณยุกต์ 5 เสียง คำศัพท์ได้รับอิทธิพลจากภาษาจีนมาก  
 
## ระบบการเขียน
ภาษาเหมื่องไม่มีรูปเขียนจนกระทั่งนักวิชาการชาวตะวันตกในคริสต์ศตวรรษที่ 20 ได้พัฒนาอักษรชั่วคราวที่อิงจากอักษรเวียดนามดัดแปลง โดยเพิ่มพยัญชนะอย่างอักษร *w* และอนุญาตให้ใช้คู่พยัญชนะและพยัญชนะท้ายแตกต่างจากอักษรเวียดนามมากกว่า

## อ้างอิง

## อ่านเพิ่ม
*  (More )
*Nguyễn, Văn Khang, Bùi Chi, and Hoàng Văn Hành. (2002). Từ điển Mường-Việt (A Mường-Vietnamese dictionary). Hà Nội: Nhà Xuất Bản Văn Hoá Dân Tộc.
*
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

## แหล่งข้อมูลอื่น

*  online newspaper in Mường 

หเมื่อง
ผู้ดูแลระบบ

**ผู้ดูแลระบบ** หรือ **แอดมิน** () เป็น บุคคลที่ถูกว่าจ้างเพื่อที่จะดูและจัดการระบบหรือเครือข่ายคอมพิวเตอร์ หน้าที่ของผู้ดูแลระบบมีความหลากหลายขึ้นอยู่กับหน่วยงานหรือโครงการ โดยทั่วไปผู้ดูแลมักจะทำหน้าที่ติดตั้ง ตอบคำถาม ดูแลเซิร์ฟเวอร์ หรือระบบคอมพิวเตอร์อื่น รวมถึงการวางแผนงาน การดูแล  ควบคุมโครงการที่เกี่ยวข้องกับระบบคอมพิวเตอร์ นอกจากนี้ผู้ดูแลอาจมีหน้าที่ของโปรแกรมเมอร์ร่วมไปด้วย ในด้านการเขียนโปรแกรม รวมไปถึงการเตรียมตัว และสอนการใช้งานต่อผู้ใช้ทั่วไป

หมวดหมู่:อาชีพทางคอมพิวเตอร์
ภาษามุนดารี

**ภาษามุนดารี** เป็นภาษากลุ่มมุนดา ในตระกูลออสโตรเอเชียติก ใช้พูดในหมู่ชาวมุนดา ใกล้เคียงกับภาษาสันตาลี มีผู้พูดในอินเดียตะวันออก บังกลาเทศและเนปาล

มุนดารี
มุนดารี
มุนดารี
ซิลเดนาฟิล

**ซิลเดนาฟิลซิเตรต** () ซึ่งมักรู้จักในรูปแบบของยาเม็ด**ไวอะกร้า** () และชื่อการค้าอื่นอีกหลายชื่อ เป็นสารสังเคราะห์ที่ใช้รักษาปัญหาการแข็งตัวขององคชาต และภาวะความดันหลอดเลือดแดงปอดสูง(PAH) สำหรับประสิทธิภาพต่อการรักษาภาวะสมรรถภาพทางเพศเสื่อมในเพศหญิงยังไม่มีการรายงานที่ชัดเจน 

ผลข้างเคียงที่พบได้บ่อย ได้แก่ ปวดหัว และ ภาวะกรดไหลย้อน รวมถึงสีผิวเปลี่ยนเป็นสีแดงมากขึ้น หากใช้ในผู้ป่วยโรคหัวใจ ต้องใช้อย่างระมัดระวังและเฝ้าติดตามอาการอย่างใกล้ชิด ผลข้างเคียงที่เกิดขึ้นไม่บ่อยนักแต่อันตราย ได้แก่ ภาวะองคชาตแข็งค้าง ซึ่งจะสร้างความเสียหายต่อองคชาต และการสูญเสียการได้ยินอย่างเฉียบพลัน ไม่ควรใช้ซิลเดนาฟิลในผู้ป่วยที่ได้รับไนเตรต อย่างเช่น ไนโตรกลีเซอรีน(glycerin trinitrate) เนื่องจากจะนำไปสู่ภาวะความดันโลหิตตกอย่างรุนแรงซึ่งอาจถึงแก่ชีวิต

ซิลเดนาฟิลทำหน้าที่ยับยั้ง cGMP-specific phosphodiesterase type 5 (phosphodiesterase 5, PDE5) ซึ่งเป็นเอนไซม์ที่กระตุ้นการสลายตัวของ cGMP ซึ่งมีส่วนในการควบคุมการไหลเวียนโลหิตบริเวณองคชาต

ในเบื้องต้นทีมวิจัยของบริษัทยา Pfizer ได้แก่ Andrew Bell, David Brown และ Nicholas Terrett ค้นพบว่าซิลเดนาฟิลสามารถใช้รักษาความผิดปกติเกี่ยวกับหลอดเลือดหัวใจได้หลายชนิด และเริ่มใช้ในปี ค.ศ. 1988 ซึ่งซิลเดนาฟิลนั้นถูกใช้อย่างแพร่หลายในการรักษาปัญหาการแข็งตัวขององคชาต อย่างไรก็ตามยังมีการใช้ยาตัวอื่นทดแทนด้วย เช่น Tadalafil (ชื่อการค้า Cialis) และ Vardenafil (ชื่อการค้า Levitra)

## ผลข้างเคียง
ซิลเดนาฟิลมีผลกระทบต่อการมองเห็น ทำให้ไม่สามารถแยกสีเขียวและสีฟ้า ออกจากกันได้ ในกรณีที่ตัวยาสะสมอยู่ในเรตินามาก อาจทำให้ตาบอดสีและอาจมองไม่เห็น  และในบางรายพบว่ามีอาการปวดหัว อาเจียน และความดันโลหิตสูงหลังการใช้อีกด้วย

## อ้างอิง

หมวดหมู่:ยา
โคอิโนะสึโบมิ

**โคอิโนะสึโบมิ** () เป็นซิงเกิลที่ 31 ของคุมิ โคดะ และเป็นแม็กซีซิงเกิลแรกหลังจากออกซิงเกิลติดต่อกันเป็นเวลา 12 สัปดาห์  และเบสท์อัลบั้มที่ 2 อย่าง BEST~second session~ วางจำหน่ายเมื่อวันที่ 26 กรกฎาคม พ.ศ. 2549 โดยเปิดตัวที่อันดับที่ 2 ของชาร์ตออริกอน มียอดขายในสัปดาห์แรกมากกว่า 140,000 แผ่น และอยู่บนชาร์ตเป็นเวลา 21 สัปดาห์ เพลงนี้กลายเป็นเพลงของนักร้องหญิงที่มียอดขายสูงสุด จนกระทั่งซิงเกิล*[[บลูเบิร์ด (เพลงของอายูมิ ฮามาซากิ)|บลูเบิร์ด]]*ของอายูมิ ฮามาซากิสามารถแซงขึ้นมาในวันที่ 21 มิถุนายน

## รายชื่อ
### ซีดี

### ดีวีดี

## ชาร์ต
### ออริคอนชาร์ต (ประเทศญี่ปุ่น)

## ฉบับคัฟเวอร์
ในวันที่ 17 กันยายน ค.ศ. 2019 ดรีมอามิได้เผยแพร่คัฟเวอร์ของ "โคอิโนะสึโบมิ" ไว้เป็นเพลงหลักของละครซีรีส์ "Bus no Hitomi ni Koi ni suru suru ri 2019"

## อ้างอิง

หมวดหมู่:ซิงเกิลในปี พ.ศ. 2549
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ชะอ์บาน

**ชะอ์บาน** () คือเดือนที่ 8 ของปฏิทินฮิจเราะห์หรือปฏิทินอิสลาม ถือว่าเป็นเดือนที่สำคัญเดือนหนึ่ง โดยเฉพาะในคืนวันเพ็ญของเดือนนี้ เรียกว่า "นิศฟุชะอ์บาน" (กลางเดือนชะอ์บาน) ตามมัซฮับชีอะฮ์อิสลาม ถือเป็นวันเกิดของอิหม่ามมะฮ์ดี และเป็นวันที่มุสลิมพึงกระทำอิบาดะฮ์เป็นพิเศษ ด้วยการถือศีลอดและการกระทำความดีอื่น ๆ

หมวดหมู่:ปฏิทินฮิจเราะห์
ภาษาคัลมึค

**ภาษาคัลมึค (Kalmyk language; хальмг келн)** จัดอยู่ในกลุ่มย่อยโอยรัต-คัลมึค-ดาร์คัต ของภาษากลุ่มมองโกล มีลักษณะบางส่วนคล้ายกับภาษากลุ่มยูราลิกและภาษาอุยกูร์ จนอาจจัดให้อยู่ในตระกูลตระกูลภาษาอัลไตอิกหรือยูราล-ตระกูลภาษาอัลไตอิกได้ มีผู้พูด 500,000 คนในสาธารณรัฐคัลมืยคียา (ระหว่างวอลกาและแม่น้ำดอน) ของรัสเซีย ในภาคตะวันตกของจีน และภาคตะวันตกของมองโกเลีย

วรรณคดีพื้นบ้านของภาษาคัลมึคย้อนหลังไปได้ถึงพุทธศตวรรษที่ 16 ภาษาคัลมึคเขียนด้วยอักษรอุยกูร์เมื่อพุทธศตวรรษที่ 16 ต่อมาใน พ.ศ. 2191 พระภิกษุชาวคัลมึคชื่อ ซายา ปัณฑิต โอกตอร์กูอิน ทะไล ประดิษฐ์อักษรคัลมึคขึ้นใช้ เรียกว่า  โตโด บิชิก (การเขียนชัดเจน) โดยพัฒนามาจากอักษรมองโกเลียอักษรนี้ยังใช้อยู่ในประเทศจีน ส่วนชาวคัลมึคในรัสเซียใช้อักษรนี้อักษรซิริลลิกเมื่อ พ.ศ. 2467 ต่อมาเปลี่ยนเป็นอักษรละตินเมื่อ พ.ศ. 2473 กลับมาใช้อักษรซีริลลิกอีกครั้งเมื่อ พ.ศ. 2481 ส่วนในมองโกเลียภาษาคัลมึคไม่ได้มีสถานะเป็นภาษาราชการและไม่มีการใช้เป็นภาษาเขียน
	
ชาวคัลมึคถูกกดขี่อย่างมากในยุคสหภาพโซเวียต ผู้พูดภาษาคัลมึคราวครึ่งหนึ่งตายในสงครามประชาชนรัสเซีย ประกอบกับนโยบายของรัฐบาลที่ต้องการลดจำนวนชาวคัลมึคลงในยุคของสตาลิน ทำให้ชาวคัลมึคจำนวนมากไม่พูดภาษาของตนเอง มีการใช้ภาษารัสเซียเป็นภาษาราชการในสาธารณรัฐคัลมืยคียา การเรียนภาษาคัลมึคในโรงเรียนแห่งสุดท้ายถูกสั่งปิดเมื่อ พ.ศ. 2506 และกลับมาฟื้นฟูการเรียนภาษาคัลมึคอีกครั้งใน พ.ศ. 2536

## อ้างอิง
* ภาษาคัลมึค

คัลมึค
คัลมึค
คัลมึค
มะตูม

**มะตูม** มีชื่อวิทยาศาสตร์ว่า *Aegle marmelos* ภาคเหนือเรียกว่า มะปิน ภาคใต้เรียกว่า กะทันตาเถร,  และตุ่มตัง ภาคอีสานเรียกว่า  ภาษาเขมรเรียกว่า พะโนงค์ () ชาวกะเหรี่ยงเรียกว่า มะปีส่า เป็นไม้ผลยืนต้นพื้นเมืองของอนุทวีปอินเดียและเอเชียตะวันออกเฉียงใต้ มีการเพาะปลูกทั่วไปในอินเดีย รวมทั้งในศรีลังกา แหลมมลายูตอนเหนือ เกาะชวา และฟิลิปปินส์ จัดเป็นพืชเพียงสปีชีส์เดียวที่อยู่ในสกุล *Aegle* 

## ลักษณะทางพฤกษศาสตร์
ลำต้นมีความสูง 18 เมตร เปลือกลำต้นมีสีเทาเรียบเป็นร่องตื้น เนื้อไม้แข็ง มีสีขาวแกมเหลือง และมีกลิ่นหอม โคนต้นและกิ่งก้านมีหนามแหลม ยาว แข็ง ออกเดี่ยวหรือเป็นคู่ตามกิ่ง ใบประกอบแบบขนนก ใบย่อยรูปไข่หรือรูปหอกมี 3 ใบ มองดูคล้ายตรีศูลของพระศิวะ ดอกสีขาวหรือขาวอมเขียว มีกลิ่นหอม ผลมีเปลือกแข็งเรียบและมีเส้นผ่านศูนย์กลาง 5–15 เซนติเมตร บางผลมีเปลือกแข็งมากจนต้องกระเทาะเปลือกออกโดยใช้ค้อนทุบ เนื้อผลเหนียวข้น มีกลิ่นหอม และมีเมล็ดจำนวนมากแทรกอยู่ในเนื้อผล โดยเมล็ดจะมีขนหนาปกคลุม

## การใช้ประโยชน์
ผลมะตูมใช้รับประทานได้ทั้งแบบสดและแบบแห้ง น้ำจากผลเมื่อนำไปกรองและเติมน้ำตาลจะได้เครื่องดื่มคล้ายน้ำมะนาว และยังใช้ในการทำ Sharbat ซึ่งเป็นเครื่องดื่มที่ได้จากการนำเนื้อผลมะตูมไปผสมกับมะขาม ผลอ่อนฝานแล้วตากแห้งนำไปต้มกับน้ำเป็นน้ำมะตูม นำมายำ ใบอ่อนและยอดอ่อนใช้รับประทานเป็นผักสลัด กินกับน้ำพริก ลาบ และข้าวยำ ผลแก่แต่เปลือกยังนิ่มนำมาฝานแล้วทำเป็นมะตูมเชื่อม ซึ่งนำไปเป็นส่วนผสมของขนมอื่นอีกหลายอย่าง มะตูมสุก เนื้อเละใช้รับประทานเป็นผลไม้ และใช้เป็นยารักษาอาการท้องร่วง ท้องเดิน โรคลำไส้ ตาแห้งไข้หวัดธรรมดา และยังใช้รักษาอาการท้องผูกเรื้อรัง

### ความเชื่อ
คนไทยถือว่ามะตูมเป็นไม้มงคล นิยมปลูกทางทิศตะวันออกเฉียงเหนือของบ้าน ศาสนาฮินดู เป็นต้นไม้ศักดิ์สิทธิ์ของพระศิวะ ดังนั้นจึงพบต้นมะตูมได้ทั่วไปในสวนของวิหารในประเทศอินเดีย และใบมะตูมยังเป็นส่วนประกอบในพิธีกรรมทางศาสนา เช่นการทำน้ำมนต์สะเดาะเคราะห์หรือครอบครู 

### สัญลักษณ์
ต้นมะตูมเป็นพันธุ์ไม้มงคลพระราชทานประจำจังหวัดชัยนาท ผู้ที่ได้รับทุนเล่าเรียนหลวงหรืองานสมรสพระราชทานจะได้รับพระราชทานใบมะตูมเพื่อเป็นสิริมงคล

## ชื่อท้องถิ่นของมะตูม
ชื่อสามัญของมะตูมในภาษาต่าง ๆ ได้แก่
* เอเชียตะวันออกเฉียงใต้
**   หรือ 
**  
**  
**  (ต้นไม้)

* เอเชียใต้

* 
* 
*  (*bilva*) หรือ  (*shree phal*)
* 
*  (*belfoll*)
* 
*  หรือ  (*kaveeth*)
* 
*  (*beel*)
* 
*  
*  (*beli*)
*  (*vilvam*)
*  (*maredu*)


## ดูเพิ่ม
* รายชื่อพันธุ์ไม้มงคลพระราชทานประจำจังหวัด

## อ้างอิง

## แหล่งข้อมูลอื่น
* 

หมวดหมู่:สมุนไพร
หมวดหมู่:ผลไม้
หมวดหมู่:ต้นไม้ประจำจังหวัดของไทย
หมวดหมู่:วงศ์ส้ม
หมวดหมู่:พืชที่ใช้ในอายุรเวท
ม้าน้ำแคระ

**ม้าน้ำแคระ** () เป็นปลากระดูกแข็งในวงศ์ Syngnathidae เป็นม้าน้ำชนิดหนึ่ง พบได้ในมหาสมุทรแปซิฟิกตอนกลางฝั่งตะวันตก ตั้งแต่ตอนล่างของทะเลญี่ปุ่นจนถึงอินโดนีเซีย และออสเตรเลีย ในระดับความลึกตั้งแต่ 16-40 เมตร เป็นม้าน้ำที่มีขนาดเล็ก มีความยาวไม่เกิน 2.4 เซนติเมตร

[thumb|left|การพรางตัวที่ดีในหมู่กัลปังหาของม้าน้ำแคระ ดู[:ไฟล์:Hippocampus bargibanti2ID.JPG|ภาพนี้เพื่อค้นหาม้าน้ำแคระ]]

ม้าน้ำแคระเป็นม้าน้ำที่ปรับตัวให้มีสีตามลำตัวเหมือนกับสภาพแวดล้อมที่อาศัยอยู่ได้ดีมาก โดยจะเกาะอาศัยอยู่กับกัลปังหาสกุล *[[Muricella]]* เท่านั้น  เท่าที่ทราบกันมีอยู่ 2 สี คือ สีเทามีตุ่มสีแดง (บนกัลปังหาชนิด *[[Muricella plectana]]*) และสีเหลืองมีตุ่มสีแสด (บนกัลปังหาชนิด *[[Muricella paraplectana|M. papraplectana]]*) และค่อย ๆ ปรับตัวจนมีลักษณะคล้ายกับหมู่กัลปังหาที่อาศัยอยู่ โดยตุ่มอยู่รอบ ๆ ตัวและส่วนปากของม้าน้ำชนิดนี้มีสีและรูปร่างที่กลมกลืนกับโพลิปของกัลปังหา ส่วนลำตัวจะมีรูปร่างคล้ายกิ่งก้านของกัลปังหา การพรางตัวเช่นนี้ได้ผลดีมากในการพรางตัวเพื่อหลบซ่อนจากสัตว์ผู้ล่า โดยกินสัตว์ทะเลขนาดเล็ก เช่น แพลงก์ตอน หรือครัสเตเชียนต่าง ๆ เป็นอาหาร 

ม้าน้ำแคระถูกค้นพบครั้งแรกจากนักวิทยาศาสตร์ที่ทำการศึกษากัลปังหา โดยได้ตัวอย่างต้นแบบแรกจากกัลปังหาที่เก็บขึ้นมาจากทะเล และมีรายงานว่าม้าน้ำแคระจะตายถ้าถูกจับแยกออกจากกัลปังหา

## อ้างอิง

## แหล่งข้อมูลอื่น

หมวดหมู่:ม้าน้ำ
หมวดหมู่:ปลาที่พบในประเทศออสเตรเลีย
ธงชาติเวลส์

**[[ธงชาติ]][[เวลส์]]** ใช้ธงแถบเขียวขาว เป็นสีประจำชาติของแคว้นเวลส์ซึ่งมาจากลีเวลลินล์ แห่งราชวงศ์ทิวดอร์ โดยเรียงแถบสีดังนี้คือ แถบบน สีขาว และ แถบล่าง สีเขียว ตรงกลางผืนธงมีรูปตรามังกรสีแดง 

## มังกรสีแดงแห่งเวลส์
### สมัยโบราณ
thumb|right|250px|ภาพเขียนสีรูปมังกรแดง และ มังกรขาว ในยุคศตวรรษที่ 15

ตรามังกรสีแดง มีมาตั้งแต่ในสมัยศตวรรษที่4 และในสมัยศตวรรษที่7 เจ้าชายกั๊ดวัลลาร์แห่งกิวเนส ได้ใช้ตรา นี้เป็นตราประจำราชวงศ์ของเวลส์

### สมัยใหม่
right|thumb|150px|ตราแผ่นดินของเวลส์ ค.ศ. 1953

ตรามังกรสีแดงบนภูเขาสีเขียว ประกาศใช้เป็นตราแผ่นดินของเวลส์ ตั้งแต่ ค.ศ. 1807, ต่อมาได้เพิ่มคำขวัญประกอบตราแผ่นดิน ความว่า *Y Ddraig goch ddyry cychwyn* ('The red dragon gives impetus' หรือ 'มังกรสีแดงชี้นำทาง') คำขวัญดังกล่าวมีที่มาจากวรรคหนึ่งในบทกวีที่มีชื่อว่า Deio ab Ieuan Du. เมื่อวันที่ 11 มีนาคม ค.ศ. 1953 ตราแผ่นดินในห้วงเวลาดังกล่าว โดยปรากฏบนธงชาติที่บังคับใช่เมื่อ ค.ศ. 1953–1959. แบบธงชาติที่บังคับใช้ในปัจจุบัน ประกาศใช้อย่างเป็นทางการเมื่อ ค.ศ. 1959 


ไฟล์:Flag of Wales, 1807-1953.svg|ธงชาติเวลส์ ค.ศ. 1807–1953.
ไฟล์:Flag of Wales (1953-1959).svg|ธงชาติเวลส์ ค.ศ. 1953–1959
ไฟล์:Flag of the Welsh colony in Patagonia.svg|ธง Puerto Madryn และ Y Wladfa.
ไฟล์:flagofwales.atr42.arp.750pix.jpg|มังกรแดงที่ปรากฏบทเครื่องบิน ATR 42ของสายการบิน แอร์เวลส์.


## ธงกางเขนนักบุญเดวิด

thumb|right|200px|ธงกางเขนนักบุญเดวิด

ธงกางเขนนักบุญเดวิด มีลักษณะเป็นกากบาทสีเหลือง บนพื้นสีดำ อันเป็นสัญลักษณ์ของDiocese of St David's รวมถึงการประดับธงผืนนี้ในวันนักบุญเดวิด. ภายหลังธงกางเขนนักบุญเดวิดใช้เป็นสัญลักษณ์ของ ขบวนการชาตินิยมเวลส์. บางองค์กร เช่น พรรคคริสเตียน ใช้ธงรูปมังกรแดงบนธงกางเขนนักบุญเดวิด.

## ดูเพิ่ม
* ธงในสหราชอาณาจักร
* ธงในประเทศเวลส์

## อ้างอิง

## บรรณานุกรม
*
*

## แหล่งข้อมูลอื่น

* HiJack , an article addressing the question of why Wales has no explicit symbolic representation on the Union Flag.
* 

หมวดหมู่:ธงในประเทศสหราชอาณาจักร
หมวดหมู่:เวลส์
วเลส์
หมวดหมู่:วันนักบุญเดวิด